Hvis du er generet af støj og larm, er det en god ide at henvende dig til den virksomhed, det anlæg eller den nabo, som støjen kommer fra, og gøre dem opmærksom på at støjen generer dig for at finde en fælles løsning på problemet
Er det ikke muligt at finde en fælles løsning kan du kontakte Varde Kommune, hvis du føler dig generet af støj.
En undtagelse er nabostøj. Her kan Varde Kommune ikke gribe ind.
Bor du til leje, kan du i stedet tage kontakt til din udlejer eller dit boligselskab.
Hvis du bor i et alment boligbyggeri, kan du kontakte kommunens beboerklagenævn.
Hvis du bor i en ejerbolig, og ønsker at klage over en anden ejerbolig, kan du kontakte grundejerforeningen.
Mange ejendomsselskaber, boligforeninger, andelsforeninger og ejerforeninger har et ordensreglement, der kan bruges til at regulere støjende adfærd. Politiet har kun mulighed for at gribe ind, hvis der er tale om akut støj i form af musik eller lignende.